26.5.2009 Den Europæiske Unions Tidende L 127/11 KOMMISSIONEN KOMMISSIONENS BESLUTNING af 28. januar 2009 om »salgsfremmeplanerne« for frugt og grøntsager indført i Frankrig (C 29/05 (ex NN 57/05)) (meddelt under nummer K(2009) 203) (Kun den franske udgave er autentisk) (2009/402/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, særlig artikel 88, stk. 2, første afsnit, efter i overensstemmelse med traktatens artikel 88, stk. 2, første afsnit, at have opfordret de interesserede parter til at fremsætte deres bemærkninger og under henvisning til disse bemærk- ninger, og ud fra følgende betragtninger: I. SAGSFORLØB Som følge af en klage sendte Kommissionen den 31. juli 2002 et brev til Frankrig med anmodning om oplys- ninger om uanmeldt national støtte til frugt og grønt- sager, som Frankrig i flere år skulle have udbetalt i forbindelse med instrumenter med betegnelsen »salgs- fremmeplaner«, »strategiske planer« eller »konjunktur- planer« (i det følgende benævnt »salgsfremme«). Der blev afholdt et møde mellem de franske myndig- heder og Kommissionens tjenestegrene den 21. oktober 2002. Ved brev af 26. december 2002, registreret den 2. januar 2003, fremlagde Frankrig oplysninger, der bekræftede, at en sådan støtte var blevet ydet indtil 2002. Ved brev af 16. april 2003 bad Kommissionen Frankrig om at indsende en fuldstændig fortegnelse over den støtte, der var ydet som »salgsfremme«, opdelt på foran- staltning og produktion og med angivelse af støttebeløb til hver foranstaltning samt ordningernes nøjagtige varighed. Ved brev af 30. april 2003 anmodede Frankrig om en forlængelse af fristen for besvarelse af Kommis- sionens anmodning om oplysninger. Ved brev af 22. juli 2003, registreret den 25. juli 2003, fremsendte Frankrig oplysninger om arten af de finansierede foranstaltninger samt oversigter over fordelingen af offentlige kreditter til de forskellige produktioner for perioden 1998-2002. Foranstaltningen blev herefter opført i registret over uanmeldt støtte under nummer NN 57/05. Kommissionens beslutning om at indlede proceduren blev offentliggjort i Den Europæiske Unions Tidende ()). Kommissionen opfordrede de øvrige medlemsstater og andre interesserede parter til at fremsætte deres bemærk- ninger til den omhandlede støtte. Frankrig bad om en supplerende svarfrist ved brev af 5. august 2005, registreret den 9. august 2005. Frankrig fremsendte sine bemærkninger ved brev af 4. oktober 2005, registreret den 6. oktober 2005. Ved brev af 22. oktober 2005, registreret den 24. oktober 2005, modtog Kommissionen bemærkninger fra en interesseret tredjepart, Fédération des Comités Economiques Agricoles, der er tilknyttet sektoren for frugt og grøntsager (i det følgende benævnt FEDECOM) og samler »comités économiques agricoles« (i det følgende benævnt økonomiske udvalg) og specialfor- eninger for frugt og grøntsager. Disse bemærkninger blev sendt til de franske myndigheder ved brev af 1. december 2005. De franske myndigheder svarede ved brev af 28. december 2005, hvori de gav deres samtykke til, at brevene af 26. december 2002 og 22. juli 2003 blev givet videre til FEDECOM. Ved samme brev sendte de franske myndigheder en berigti- gelse af de tidligere indsendte finansielle opstillinger. Ved brev af 18. januar 2006 blev de nævnte breve videregivet til FEDECOM. (1) EUT C 233 af 22.9.2005, s. 21.